
I. 
Vispārīgā informācija

1. [bookmark: _Ref274582254]Iepirkuma nosaukums: “Lietota operatīvā transportlīdzekļa piegāde Daugavpils pilsētas pašvaldības policijai” (turpmāk – Iepirkums).
2. Iepirkuma identifikācijas numurs: DVP 2026/185.
3. Iepirkuma metode: Publisko iepirkumu likuma 9.panta kārtībā.
4. Pasūtītāja nosaukums, adrese un citi rekvizīti:
	Nosaukums:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Krišjāņa Valdemāra iela 1, Daugavpils, LV-5401, Latvija


5. Pasūtītājs kura labā tiek veikts iepirkums un līguma slēdzējs:
	Nosaukums:
	Daugavpils valstspilsētas pašvaldības iestāde “Daugavpils pilsētas pašvaldības policija”

	Reģistrācijas numurs:
	90002067001

	Juridiskā adrese:
	Muzeja iela 6, Daugavpils, LV-5401


6. Kontaktpunkts:
	Kontaktpunkts:
	Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļa 

	Kontaktpunkta adrese:
	Imantas iela 9-1B, Daugavpils, LV-5401

	Kontaktpersona:
	Jurijs Bārtuls

	Tālrunis, fakss:
	654 04367, 654 21941

	E-pasta adrese:
	jurijs.bartuls@daugavpils.lv

	Darba laiks:
	Pirmdiena
	08.00  – 12.00, 13.00  – 18.00

	
	Otrdiena
Trešdiena Ceturtdiena
	08.00  – 12.00, 13.00 – 17.00

	
	Piektdiena
	08.00 – 12.00, 13.00 – 16.00


II. Iepirkuma priekšmeta apraksts, apjoms, atbilstošākais CPV kods un daļas
7. Iepirkuma priekšmets: Lietota operatīvā transportlīdzekļa piegāde Daugavpils pilsētas pašvaldības policijai, saskaņā ar tehniskās specifikācijas prasībām.
8. Iepirkuma priekšmets nav sadalīts daļās.
9. Iepirkuma priekšmeta detalizēts apraksts un apjoms noteikts nolikumam pievienotajā tehniskajā specifikācijā (2.pielikums).
10. Iepirkuma nomenklatūra: Galvenais CPV kods – 34110000-1 (Vieglie automobiļi), papildkods: 34114200-1 (policijas automašīnas).
11. Transportlīdzekļa detalizēta tehniskā specifikācija noteikta Nolikumam pievienotajā tehniskajā specifikācijā (2.pielikums).
III. Iepirkuma līguma izpildes laiks, vieta un svarīgākie nosacījumi
12. Iepirkums paredz iepirkuma līguma slēgšanu. Iepirkuma līguma projekts noteikts nolikuma 4.pielikumā.
13. Iepirkuma līguma izpildes laiku, vietu un svarīgākos nosacījumus paredz tehniskā specifikācija (2.pielikums) un iepirkuma līguma projekts (4.pielikums).
14. Līguma izpildes termiņš – 6 (seši) mēneši no līguma noslēgšanas dienas.
15. Iepirkuma līguma izpildes vieta: Muzeja iela 6, Daugavpils, Latvijas Republika.
16. Finansējuma trūkuma dēļ Pasūtītājs ir tiesīgs atteikties noslēgt līgumu un pārtraukt iepirkumu.
IV. Piedāvājumu iesniegšanas un atvēršanas vieta, datums un laiks
17. Pretendenti  drīkst iesniegt piedāvājumus elektroniski Valsts digitālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem iepirkuma nolikuma prasībām.
18. Piedāvājumu iesniegšanas pēdējais termiņš – ne vēlāk kā līdz 2026.gada 17.septembrim, plkst.10.00. pēc vietējā laika. 
19. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2026.gada 17.septembrī, plkst.14.00.
20. Iepirkuma komisija atver elektroniski iesniegtos piedāvājumus Valsts digitālās attīstības aģentūras tīmekļvietnē elektronisko iepirkumu sistēmas e-konkursu apakšsistēmā, izmantojot elektroniskajā informācijas sistēmā pieejamos rīkus piedāvājumu elektroniskai atvēršanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksām.
21. Piedāvājumu atvēršana notiek atklātā sanāksmē, iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā. Piedāvājumu vērtēšanu un lēmumu pieņemšanu iepirkuma komisija veic slēgtā sēdē.
22. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai. 
V. Prasības attiecībā uz piedāvājuma noformējumu un iesniegšanu
23. Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
23.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
23.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
23.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
24. Sagatavojot piedāvājumu, pretendents ievēro, ka:
24.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
24.2. pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
24.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
24.4. piedāvājumam pievienojams ar drošu elektronisko parakstu parakstīts piedāvājuma nodrošinājums (ja piedāvājuma nodrošinājumu ir izsniegusi apdrošināšanas sabiedrība vai banka).
25. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
26. Piedāvājuma varianti nav pieļaujami. Viens pretendents var iesniegt tikai vienu piedāvājumu.
27. Informācijas aizsardzības noteikumi: Pretendents nodrošina, ka visa informācija, ko tas saņēmis no pasūtītāja tiek izmantota vienīgi piedāvājuma sagatavošanai un līguma izpildei.
28. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 
29. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
30. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
31. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
32. Iesniedzot piedāvājumu, pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
33. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
34. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
VI. Prasības piedāvājuma un saistību izpildes nodrošinājumam
35. Piedāvājuma nodrošinājums ir iepirkuma dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. 
36. Piedāvājuma nodrošinājums jāiesniedz vai jāiemaksā par labu Daugavpils valstspilsētas pašvaldībai.
37. Piedāvājuma nodrošinājuma summa ir 100.00 euro (viens simts euro un 00 centi) apmērā.
38. Minimālais piedāvājuma nodrošinājuma spēkā esības termiņš ir 3 (trīs) mēneši, skaitot no piedāvājumu atvēršanas dienas.
39. Piedāvājuma nodrošinājuma iesniegšanas veidi:
39.1. bankas izdota garantija (piedāvājumam pievienojama bankas garantija, kas parakstīta  ar drošu elektronisko parakstu);
39.2. apdrošināšanas sabiedrības izdota polise (piedāvājumam pievienojama apdrošināšanas sabiedrības polise, kas parakstīta ar drošu elektronisko parakstu un polises  apdrošināšanas prēmijas apmaksu apliecinošs dokuments);
39.3. piedāvājuma nodrošinājuma summas iemaksa Daugavpils valstspilsētas pašvaldības kontā Valsts kasē – LV15TREL9802003052000, maksājuma mērķi norādot: piedāvājuma nodrošinājums iepirkumā “Lietota operatīvā transportlīdzekļa piegāde Daugavpils pilsētas pašvaldības policijai”, DVP 2026/185 (piedāvājumam pievienojams iemaksu apliecinošs dokuments).
40. Pretendents piedāvājuma nodrošinājuma dokumentu pievieno piedāvājumam (elektroniski). 
41. Piedāvājuma nodrošinājums ir spēkā īsākajā no šādiem termiņiem:
41.1. iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;
41.2. ja iepirkuma procedūras dokumentos ir noteikts, ka pretendents, kuram piešķirtas iepirkuma līguma slēgšanas tiesības, pirms iepirkuma līguma noslēgšanas iesniedz saistību izpildes nodrošinājumu, - līdz dienai, kad izraudzītais pretendents iesniedz šādu saistību izpildes nodrošinājumu;
41.3. līdz iepirkuma līguma noslēgšanai.
42. Ja iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
43. Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:
43.1. pretendents atsauc savu piedāvājumu, kamēr ir spēkā piedāvājuma nodrošinājums;
43.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;
43.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.
44. Iepirkuma piedāvājums, kam nebūs piedāvājuma nodrošinājuma, tiks noraidīts.
45. Pretendentu iemaksātais piedāvājuma nodrošinājums tiks atmaksāts mēneša laikā pēc tam, kad ir iestājies īsākais no piedāvājuma nodrošinājuma spēkā esības termiņa gadījumiem.
46. Prasības līguma saistību izpildes nodrošinājumam: Nav attiecināms.
VII. Pretendentu izslēgšanas nosacījumi 
47. Publisko iepirkumu likuma 9.panta kārtībā rīkoto iepirkumu pretendentu izslēgšanas nosacījumus reglamentē Publisko iepirkumu likuma 9.panta astotā daļa un 42.panta otrās daļas 1., 2., 3., 4. un 11.punkti, kas vienlīdz saistoši visiem pretendentiem. Normatīvais akts pieejams https://likumi.lv/doc.php?id=287760. Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā.
48. Komisija pārbaudīts arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus, kā arī to vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
49. Atbilstoši Publisko iepirkumu likuma 9.panta astotajai daļai un 42.panta otrās daļas 1., 2., 3., 4. un 11.punktam, pretendentu izslēgšanas nosacījumi ir šādi:
49.1. kandidāts, pretendents vai persona, kura ir kandidāta vai pretendenta valdes vai padomes loceklis, pārstāvēttiesīgā persona, prokūrists vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu, vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:
a) noziedzīgas organizācijas izveidošanu, vadīšanu, iesaistīšanos tajā vai tās sastāvā ietilpstošā organizētā grupā vai citā noziedzīgā formējumā vai piedalīšanos šādas organizācijas izdarītos noziedzīgos nodarījumos,
b) kukuļņemšanu, kukuļdošanu, kukuļa piesavināšanos, starpniecību kukuļošanā, neatļautu piedalīšanos mantiskos darījumos, neatļautu labumu pieņemšanu, komerciālu uzpirkšanu, prettiesiska labuma pieprasīšanu, pieņemšanu vai došanu, tirgošanos ar ietekmi,
c) krāpšanu, piesavināšanos vai noziedzīgi iegūtu līdzekļu legalizēšanu,
d) terorismu, terorisma finansēšanu, teroristu grupas izveidi vai organizēšanu, ceļošanu terorisma nolūkā, terorisma attaisnošanu, aicinājumu uz terorismu, terorisma draudiem vai personas vervēšanu vai apmācīšanu terora aktu veikšanai,
e) cilvēku tirdzniecību,
f) izvairīšanos no nodokļu vai tiem pielīdzināto maksājumu samaksas;
49.2. kandidātam pieteikumu un pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
49.3. kandidāts vai pretendents ir ārzonā reģistrēta juridiskā persona vai personu apvienība vai arī Latvijā reģistrēta kandidāta vai pretendenta vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība;
49.4. ir pasludināts kandidāta vai pretendenta maksātnespējas process, apturēta kandidāta vai pretendenta saimnieciskā darbība, kandidāts vai pretendents tiek likvidēts;
49.5. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis, eksperts vai iepirkuma komisijas sekretārs ir saistīts ar kandidātu vai pretendentu šā likuma 25. panta pirmās vai otrās daļas izpratnē vai ir ieinteresēts kāda kandidāta vai pretendenta izvēlē, un pasūtītājam nav iespējams novērst šo situāciju ar kandidātu vai pretendentu mazāk ierobežojošiem pasākumiem.
50. Publisko iepirkumu likuma 42.panta otrās daļas 1., 2., 3., 4. un 11. minētie izslēgšanas iemesli attiecas arī uz jebkuru no šādām personām:
50.1. uz personālsabiedrības biedru, ja pretendents ir personālsabiedrība;
50.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
50.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;
51. Pamatojoties uz Publisko iepirkumu likuma Pārejas noteikumu 28.punkta 2) punktu Pasūtītājs neattiecina šā likuma 42. panta otrās daļas 1., 2. un 3. punktā minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus uz kandidāta vai pretendenta patieso labuma guvēju.
52. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants.
VIII. Prasības pretendentiem un iesniedzamā informācija, 
kas nepieciešama, lai novērtētu pretendentu
53. Pretendents sagatavo un iesniedz piedāvājumu, ievērojot normatīvo aktu prasības un šī Nolikuma nosacījumus.
54. Piedāvājuma saturs Elektronisko iepirkumu sistēmas (EIS) vidē: 
54.1. pieteikums saskaņā ar iepirkuma nolikuma 1.pielikumu;
54.2. elektroniski parakstīts piedāvājuma nodrošinājums (gadījumā, ja nodrošinājumu iesniedza apdrošināšanas sabiedrība, ir jāpievieno arī dokuments, kas apliecina apdrošināšanas prēmijas samaksu; gadījumā, ja piedāvājuma nodrošinājums ir iemaksāts Daugavpils valstspilsētas pašvaldības bankas kontā, ir jāpievieno dokuments, kas apliecina maksājuma veikšanu);
54.3. kvalifikācijas (atlases) dokumenti  atbilstoši Nolikuma 55.punktam;
54.4. parakstīts Tehniskais piedāvājums atbilstoši Nolikuma 2.pielikumam, ievērojot Nolikuma 56.punktu.
54.5. parakstīts Finanšu piedāvājums saskaņā ar Nolikuma 3.pielikumu, ievērojot Nolikuma 57.punktu.  
55. Prasības attiecībā uz pretendenta iespējām veikt profesionālo darbību, kā arī iesniedzamā informāciju, kas nepieciešama, lai pretendentu novērtētu saskaņā ar minētajām prasībām:
	Nr.
	Prasības pretendentiem
	Iesniedzamie dokumenti

	55.1.
	Pretendents ir reģistrēts atbilstoši reģistrācijas vai pastāvīgas dzīvesvietas valsts normatīvo aktu prasībām 
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība)  vai visiem piegādātāju  apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

	Latvijas Republikā reģistrēta vai pastāvīgi dzīvojoša pretendenta reģistrācijas faktu komisija pārbaudīs Latvijas Republikas Uzņēmumu reģistrā www.ur.gov.lv.
Ārvalstī reģistrētam vai pastāvīgi dzīvojošam pretendentam reģistrācija ir jāapliecina atbilstoši attiecīgās valsts nosacījumiem (piemēram norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu) kā arī jāiesniedz: 
•	 kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām, bet ja šādi dokumenti netiek izsniegti – izdruku no publiska reģistra);
•	 kompetentas attiecīgās valsts institūcijas izsniegta izziņa par pretendenta amatpersonām (valdes, padomes sastāvs), bet ja šādi dokumenti netiek izsniegti – izdruku no publiska reģistra;
•	 pretendenta apliecinājums, ka ziņas par pretendenta amatpersonām ir aktuālas.

	55.2.
	Pretendents atbilstoši attiecīgās valsts normatīvo aktu prasībām ir tiesīgs nodarboties ar tehniskajā specifikācijā noteikto vieglo automobiļu tirdzniecību.

	Komisija patstāvīgi pārbaudīs Latvijas Republikā reģistrēta vai pastāvīgi dzīvojoša pretendenta reģistrētās transportlīdzekļu tirdzniecības vietas Latvijas Republikas VAS “Ceļu satiksmes un drošības direkcija” tīmekļvietnē https://e.csdd.lv/autoveikali/. Nepieciešamības gadījumā pretendentam tiks pieprasīta papildus informācija.
Ārvalstī reģistrētam vai pastāvīgi dzīvojošam pretendentam ir jāiesniedz attiecīgās ārvalsts profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, kas apliecina pretendenta tiesības tirgot mehāniskos transportlīdzekļus tā reģistrācijas valstī.

	Attiecībā uz pretendenta personām, uz kuru iespējām tas balstās[footnoteRef:1] [1:  Pretendents izvērtē vai tas vienlaicīgi nav apakšuzņēmējs.] 


	55.3.
	Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendentam jāiesniedz personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē, norādot konkrētus veicamos darba uzdevumus.

	Attiecībā uz pretendenta apakšuzņēmējiem[footnoteRef:2] [2:  Pretendents izvērtē vai apakšuzņēmējs vienlaicīgi nav persona uz kuras iespējām tas balstās.] 


	55.4.
	Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru sniedzamo pakalpojumu vērtība ir 10 000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 
Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura sniedz pakalpojumus iepirkuma līguma izpildei.
Transportlīdzekļa ražotājs nav uzskatāms par apakšuzņēmēju!
	Pretendentam jāiesniedz apakšuzņēmēja apliecinājums par tā gatavību veikt tam izpildei nododamo līguma daļu, norādot konkrētus veicamos darba uzdevumus. Apakšuzņēmēja  sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu  sniedzamo pakalpojumu vērtību.


56. Prasības attiecībā uz pretendenta iesniedzamo tehnisko piedāvājumu:
	-
	Tehniskais piedāvājums

	Pretendentam jāiesniedz tehniskais piedāvājums saskaņā ar Nolikuma 2.pielikumu, norādot visu prasīto informāciju.
Pretendentam jāidentificē gan piedāvātais automobilis, gan tā tehniskie parametri un komplektācija, atbilstoši katram tehniskās specifikācijas punktam, tehniskā piedāvājuma veidnē precīzi aprakstot piedāvātā automobiļa nosaukumu, modifikāciju, tehniskos un citus parametrus. Atbildes - “atbilst”, “nodrošināsim”, “izpildīsim”, vai tamlīdzīgas bez papildus informācijas un skaidrojuma, tiks uzskatītas par NEATBILSTOŠĀM.
Pretendents piedāvājumā papildus iekļauj vismaz:
1) Īpašuma tiesību apliecinošu dokumentu, bet ja pretendents nav īpašnieks – dokumentu, kurš apliecina tiesības atsavināt transportlīdzekli;
2) COC sertifikātu piedāvātajam transportlīdzekļa modelim vai citu objektīvu ekvivalentu dokumentu, kas apliecina attiecīgā transportlīdzekļa enerģijas patēriņu, kā arī oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu – emisijas atbilstoši WLTP kombinētajam ciklam. (vērtēšanas kritērijs P2 - transportlīdzekļa darbmūža ekspluatācijas izmaksas);
3) Speciālista apskates aktu vai ekvivalentu dokumentu, kurā apraksta visus automobiļa tehniskos un vizuālos defektus, ņemot vērā specifikācijas 20. punkta nosacījumus, pievienojot fotogrāfijas.


57. Prasības attiecībā uz pretendenta iesniedzamo finanšu piedāvājumu:
	-
	Finanšu piedāvājums
	Pretendentam jāiesniedz finanšu piedāvājums saskaņā ar nolikuma 3.pielikumu. Summu norāda ar precizitāti divi cipari aiz komata. 
Kopējo izmaksu summā jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā piedāvājumā norādītā automobiļa piegādi un reģistrāciju uz pasūtītāja vārda.
Pretendents finanšu piedāvājumam pievieno izdruku no Iepirkumu uzraudzības biroja mājaslapā ievietotā kalkulatora “Autotransporta darbmūža ekspluatācijas izmaksu metodika” (https://info.iub.gov.lv/transport-calculator).
Aprēķinos izmanto lietotā transportlīdzekļa paredzamo atlikušo darbmūža nobraukumu 100 000 km.


58. Prasības attiecībā uz piegādātāju apvienībām:
58.1. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt norādītam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
58.2. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
IX. Piedāvājumu izvērtēšanas kritēriji
59. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
60. Iepirkuma komisija izvēlēsies vienu normatīvo aktu un šī Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā šajā nolikumā noteiktos vērtēšanas kritērijus. Saimnieciski visizdevīgākais piedāvājums ir piedāvājums ar augstāko skaitlisko novērtējumu. Maksimālais punktu skaits ir 100 (simts) punkti.
61. Saimnieciski visizdevīgākā piedāvājuma novērtēšanai ir noteikti šādi izvērtēšanas kritēriji to nozīmīguma secībā un šādas kritēriju vērtības:
	Nr.
	Kritēriji nozīmīguma secībā
	Kritērija apraksts
	Kritērija maksimālā vērtība
(punkti)

	61.1.
	P1 Automobiļa cena
	Piedāvātā līgumcena kopā ar piegādi un reģistrāciju uz pasūtītāja vārda (euro bez PVN).
P1 punktā norādītais kritērijs tiek aprēķināts atbilstoši formulai (rezultāts tiks noapaļots līdz diviem cipariem aiz komata):
	P1 =
	zemāks piedāvātā cena
	
x  95


	
	pretendenta piedāvātā cena

	



	95

	61.2.
	P2 Transportlīdzekļa darbmūža ekspluatācijas izmaksas
	Punktus kritērijā P2 piešķir, veicot piedāvātā transportlīdzekļa ekspluatācijas ietekmes uz enerģētiku un vidi novērtējumu, izvērtējot enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, aprēķinos izmantojot lietotā transportlīdzekļa paredzamo atlikušo darbmūža nobraukumu 100 000 km.
Aprēķinu veic, piemērojot Iepirkumu uzraudzības biroja mājaslapā ievietoto kalkulatoru “Transportlīdzekļa darbmūža ekspluatācijas izmaksu aprēķina kalkulators” (https://info.iub.gov.lv/transport-calculator)  un piemērojot zemāk iekļauto formulu (rezultāts tiks noapaļots līdz diviem cipariem aiz komata):
	P2 =
	zemākās piedāvātās izmaksas
	
x 5


	
	pretendenta piedāvātās izmaksas
	


Piegādātājs piedāvājumā iekļauj dokumentus, kas apliecina attiecīgā transportlīdzekļa darbmūža enerģijas patēriņu, kā arī oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu – emisijas (skat. Nolikuma 56.punktu).
	5

	Kopā maksimāli punkti P1 + P2
	100


X. Piedāvājumu vērtēšanas un lēmuma pieņemšanas kārtība
62. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
63. Ja pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
64. Ja pirms tam, kad pasūtītājs pieņems lēmumu par iepirkuma vienošanās slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, saskaņā ar noteikto vērtēšanas kritēriju, tad pasūtītājs izvēlas pretendentu, kura piedāvājums kritērijā “Automobiļa cena” ir ar zemāku piedāvāto cenu, bet ja maksa ir vienāda, pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem pretendentiem.
65. Piedāvājumu vērtēšanas gaitā pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija Publisko iepirkumu likumā noteiktajā kārtībā.
66. Piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
67. Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
68. Pasūtītājs piedāvājumu vērtēšanā var pieaicināt ekspertus.
69. Iepirkuma komisija:
69.1. pārbaudīs piedāvājumu atbilstoši šajā nolikumā norādītajām prasībām;
69.2. veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
69.3. pārbaudīs tehniskā un finanšu piedāvājuma atbilstību tehniskās specifikācijas prasībām un nepieciešamības gadījumā pieprasīs pretendentam izskaidrot tehniskajā un finanšu piedāvājumā iekļauto informāciju. Pārbaudīs aritmētiskās kļūdas;
69.4. noteiks šī nolikuma prasībām atbilstošu piedāvājumu, kuram atbilstoši iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības un pieņems starplēmumu;
69.5. veiks pārbaudi par Publisko iepirkumu likumā un citos normatīvajos aktos noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un šajā nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
69.6. pieņems lēmumu par uzvarētāju.
70. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
71. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
XI. Citi noteikumi
72. Piedalīšanās iepirkuma procedūrā ir ieinteresēto piegādātāju brīvas gribas izpausme.
73. Pretendents nodrošina, lai piedāvājums tiktu noformēts atbilstoši šī nolikuma prasībām. Katrs pretendents, iesniedzot pieteikumu, apņemas ievērot visus šajā nolikumā minētos nosacījumus
74. Iepirkuma komisija darbojas saskaņā ar Publisko iepirkumu likuma un šā nolikuma prasībām. Savus lēmumus komisija pieņem sēžu laikā.
75. Iepirkuma komisija piedāvājumus izvērtē slēgtā sēdē. 
76. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu par to, ka iepirkuma dokumentu sagatavotājiem (pasūtītāja amatpersona vai darbinieks), iepirkuma komisijas locekļiem un ekspertiem  nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā vai ka viņi ir saistīti ar tiem Publisko iepirkumu likuma 25.panta pirmās daļas izpratnē.
77. Komisijas priekšsēdētāja prombūtnes laikā tā pienākumus izpilda komisijas priekšsēdētāja vietnieks.
78. Iepirkuma komisija nodrošina iepirkuma dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
79. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem ar iepirkuma izsludināšanas brīdi.
80. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. 
81. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma 38.pantu. 
82. Ieinteresētajiem piegādātājiem ir pastāvīgi jāseko līdzi aktuālajai informācijai pircēja profilā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
83. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti.
84. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.
85. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijas Republikā un Eiropas Savienībā spēkā esošajiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
86. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
87. PIELIKUMĀ: 
87.1. Pieteikums; 
87.2. Tehniskā specifikācija/Tehniskais piedāvājums; 
87.3. Finanšu piedāvājums; 
87.4. Līguma projekts.


1. PIELIKUMS 
iepirkuma nolikumam
“Lietota operatīvā transportlīdzekļa piegāde Daugavpils pilsētas pašvaldības policijai”,
identifikācijas Nr. DVP 2026/185


PIETEIKUMS DALĪBAI IEPIRKUMĀ
Daugavpilī
	Pretendents
	

	nosaukums:
	_____________________________________

	reģistrācijas Nr.
	_____________________________________

	juridiskā adrese:
	_____________________________________

	pretendenta MVU statuss[footnoteRef:3]: [3:  Pretendentam precīzi jānorāda vai tā uzņēmuma statuss atbilst mikro, maza vai vidēja uzņēmuma (MVU) statusam. Skatīt –  https://www.iub.gov.lv/lv/skaidrojums-mazie-un-videjie-uznemumi.] 

	_____________________________________

	telefona numurs:
e-pasta adrese:
	_____________________________________
_____________________________________

	Kontaktpersonas
piedāvājuma vērtēšanas procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	


_____________________________________

	līguma izpildes procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	

_____________________________________

	līguma parakstīšanas procesā – pretendenta paraksttiesīgās vai pilnvarotas personas amats, vārds, uzvārds, tālruņa numurs, e-pasta adrese, e-paraksta esamība:
	

_____________________________________


 tās ________ ___________ (vārds, uzvārds) personā, ar šī pieteikuma iesniegšanu:
1. Piesakās piedalīties iepirkumā „Lietota operatīvā transportlīdzekļa piegāde Daugavpils pilsētas pašvaldības policijai”, identifikācijas numurs DVP 2026/185, piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. Pretendents apliecina, ka:
2.1. visa sniegtā informācija ir pilnīga un patiesa;
2.2. pretendents piedāvājumu ir izstrādājis neatkarīgi;
2.3. pretendents nekādā veidā nav ieinteresēts nevienā citā piedāvājumā, kas iesniegts šajā iepirkumā;
2.4. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;
2.5. pretendents piekrīt līguma projekta nosacījumiem.

	Vārds, Uzvārds, 
	

	Amats, Paraksts
	




2. PIELIKUMS 
iepirkuma nolikumam
“Lietota operatīvā transportlīdzekļa piegāde Daugavpils pilsētas pašvaldības policijai”,
identifikācijas Nr. DVP 2026/185

TEHNISKĀ SPECIFIKĀCIJA/TEHNISKAIS PIEDĀVĀJUMS

	Nr. p.k.
	Tehniskās prasības
	Pretendenta piedāvātās tehniskās specifikācijas. Pretendentam jāidentificē gan piedāvātais automobilis, gan tā tehniskie parametri un komplektācija, atbilstoši katram tehniskās specifikācijas punktam, tehniskā piedāvājuma veidnē precīzi aprakstot piedāvātā automobiļa nosaukumu, modifikāciju, tehniskos un citus parametrus. Atbildes - “atbilst”, “nodrošināsim”, “izpildīsim”, vai tamlīdzīgas bez papildus informācijas un skaidrojuma, tiks uzskatītas par NEATBILSTOŠĀM.


	Automobilis

	1.
	Marka, modelis, 
Valsts reģistrācijas numurs, 
VIN numurs
	

	2.
	Skaits
	1
	

	3.
	Automobiļa ražošanas gads
	Ne vecāks par 2023. gadu
	

	4.
	Automobiļa veids
	Vieglais pasažieru
	

	5.
	Automobiļa klase

	M1
	

	6.
	Virsbūves tips
	Vieglais speciālais izolators, M1 kategorija (pēc pārbūves);
	

	7.
	Degvielas veids
	Dīzeļdegviela
	

	8.
	Odometra rādījums
	Ne vairāk kā 150 000 km
	

	9.
	Motora jauda (kW)
	Ne mazāk kā 96 kW
	

	10.
	Degvielas patēriņš – vidējais jauktajā režīmā, saskaņā ar WLTP procedūru (l/100km)
	Ne vairāk kā 8.0
	

	11.
	Dzinēja emisiju standarts
	EURO 6 
	

	12.
	Piedziņas veids
	Vismaz priekšpiedziņa
	

	13.
	Pārnesumu kārba
	Automātiskā, ne mazāk kā 6 pārnesumi (neskaitot aizmugurējo)
	

	14.
	Pilna masa (kg) 
	Ne vairāk kā 2400 kg
	

	15.
	Virsbūve:

	
	  15.1.
	balts rūpnieciskais krāsojums (atbilstoši Latvijas Republikas standartam)
	

	
	15.2.
	 sānu slīddurvis salona labajā un kreisajā pusē ar logu                         
	

	
	15.3.
	 divdaļīgās par 180° uz sāniem atveramas aizmugures durvis  (izolatoram)            
	

	16.
	Transportlīdzekļa pārbūve, papildu aprīkošana:

	
	16.1.
	stacionāri uzstādīts speciālais gaismas, skaņas aprīkojums, autonomi uzstādīti divi priekšējie un divi aizmugurējie stroboskopi, uz jumta aizmugurējā daļā uzstādīts apgaismojuma LED tipa diožu prožektors (atbilstoši Latvijas Republikas standartam "Operatīvo transportlīdzekļu krāsojums, aprīkojums" prasībām pašvaldības policijas transportlīdzekļiem)
	

	
	16.2.
	sadalīts iekštelpu ar starpsienu - pasažieru iekštelpa 
atdalīta ar starpsienu no aizturēto nodalījuma (izolatora)
	

	17.
	Tehniskais obligātais aprīkojums:                                                                   

	
	17.1.
	elektroniskais dzinēja aizdedzes imobilaizers                                                          
	

	
	17.2.
	divas centralizētās aizslēgšanas tālvadības pultis (aizdedzes atslēgu komplekti)  
	

	
	17.3.
	centrālā atslēga visām durvīm un signalizācija ar salona apsardzi                   
	

	
	17.4.
	stūres pastiprinātājs
	

	
	17.5.
	stūres statņa stāvokļa regulēšana (gan dziļumā, gan augstumā)
	

	
	17.6.
	bremžu pretbloķēšanās sistēma – ABS
	

	
	17.7.
	elektroniskā stabilitātes kontroles sistēma  
	

	18.
	Transportlīdzekli jāpiegādā pilnā komplektācijā:

	
	18.1.
	pilna izmēra rezerves ritenis (vissezonas riepa (M+S)).
	

	
	18.2.
	transportlīdzekļa pacēlājs, kādu paredz ražotājs
	

	
	18.3.
	instrumentu komplekts, kādu paredz ražotājs
	

	
	18.4.
	salona gumijas paklājiņi visām sēdvietām
	

	
	18.5.
	ugunsdzēšamais aparāts – tilpums vismaz 2 kg
	

	
	18.6.
	avārijas apstāšanās zīme
	

	
	18.7.
	medicīniskā aptieciņa (atbilst Ministru kabineta 2010.gada 3.augusta noteikumiem Nr.713)
	

	
	18.8.
	gaismu atstarojoša veste 
	

	Speciālajam gaismas/skaņas aprīkojumam un trafarēšanai izvirzītās tehniskās prasības

	19.
	[bookmark: _Hlk61257163]Operatīvā statusa vieglā izolatora tipa transportlīdzeklis aprīkojamas ar:

	19.1.
	Uz jumta stacionāri uzstādīti paneļa veida diožu bākuguni, kuras korpusā ir integrēta speciālā skaņas iekārta (sirēna), kā arī sānu apgaismojuma prožektori (katras puses prožektors ieslēdzams atsevišķi, no autovadītāja vietas, poga ar ieslēgšanas gaismas indikatoru). Sānu apgaismojuma prožektori drīkst būt ieslēdzami kombinācijā tikai kopā ar transportlīdzekļa gabarīta gaismām. Bākuguņu paneļa izmērs proporcionāli jumta platumam,  paneļa augstums kopā ar stiprinājumu nedrīkst pārsniegt 120 mm no jumta augšas, panelis izvietots transportlīdzekļa jumta priekšpusē  
	

	19.2.
	2 mirgojoši zilas krāsas led diožu stroboskopi izvietoti uz priekšējās restes galveno lukturu līmenī vai uz priekšējā atdurstieņa simetriski abās pusēs un 2 mirgojoši zilas krāsas led diožu stroboskopi transportlīdzekļa aizmugurē lukturu līmenī izvietoti simetriski abās pusēs. Stroboskopi ieslēdzami atsevišķi no bākuguns galvenā paneļa gaismām.
	

	19.3.
	Skaņas speciālā ierīce pilnā komplektācijā, kas atbilst Ministru kabineta 1999. gada 31. augusta noteikumu Nr. 304 „Noteikumi par operatīvajiem transportlīdzekļiem” 2. un 4. punktam, kā arī Latvijas valsts standartam
	

	19.4.
	Speciālās gaismas un skaņas iekārtas vada ciparu vadības bloks, vadības pults ar iebūvēto mikrofonu un vadības pogām. Bākuguns vadības blokam jābūt speciālo gaismu nakts režīma funkcijai, kas speciālo gaismu spilgtumu samazina aptuveni par 50% 
	

	19.5.
	Aizmugurējā daļā uz jumta uzstādīts LED tipa diožu prožektors, (ieslēdzams no transportlīdzekļa vadītāja vietas, poga ar ieslēgšanas gaismas indikatoru). Prožektors drīkst būt ieslēdzams kombinācijā tikai kopā ar transportlīdzekļa gabarīta gaismām.
	



	20. Prasības minimālajam tehniskajam un vizuālajam stāvoklim lietotai automobilim:
20.1. Automobilim jāatbilst Latvijas Republikā spēkā esošo normatīvo aktu prasībām un jābūt ES sertificētai.
20.2. Automobilis nav cietis ceļu satiksmes negadījumā.
20.3. Drošības spilveni ir oriģinālie un darba kārtībā.
20.4. Odometra rādījumi nav tikuši sagrozīti.
20.5. Automobilim jābūt pilnībā funkcionējošai, labā tehniskā un vizuālā stāvoklī.
20.6. Automobiļa virsbūvei, nesošajām konstrukcijām un ritošajai daļai nav būtisku bojājumu (t. sk. korozijas bojājumu). 

20.7. Par pieļaujamiem tiks uzskatāmi šādi defekti:
Automobiļa virsbūve:
20.7.1. Nelieli oļu radīti bojājumi (krāsas slānim līdz metālam nevajadzētu būt bojātam).
20.7.2. Skrāpējumi, lakas un krāsas slāņos, kas ir likvidējami pulējot.  Pieļaujamais skrāpējuma garums līdz 10 cm. 
20.7.3. Atsevišķi iespiedumi ar diametru līdz 1,0 cm vai iespiedumu pēdas bez krāsas bojājuma.
20.7.4. Virsbūves nodilums ap durvju rokturiem, ko var likvidēt pulējot.
Triecienstieņi un uzlikas:
20.7.5. Nelieli bojājumi un virspusēji skrāpējumi cauri lakas un krāsas slāņiem un nav bojājuši plastmasu un kurus var likvidēt pulējot. 
Stikli, spoguļi:
20.7.6. Nelieli skrāpējumi stiklu ārējā virsmā (radušies logu tīrītāju darbības rezultātā vai automazgātavā).
20.7.7. Nelieli skrāpējumi uz spoguļu korpusiem, kas ir likvidējami pulējot.
Diski un riepas:
20.7.8. Riepu nodilums nav mazāks par tehniskajai apskatei noteikto ziemas perioda minimālo normu.
20.7.9. Nelieli skrāpējumi uz diskiem un dekoratīvajām uzlikām.
Salons:
20.7.10. Viendabīgs plastmasas un dekoratīvās apdares izbalējums.
20.7.11. Nelieli skrāpējumi uz durvju uzlikām.
20.7.12. Neliels nodilums ap aizdedzes slēdzi.
20.7.13. Sēdekļu stāvoklis atbilst dabiskam nolietojumam – bez vizuāliem vai strukturāliem bojājumiem (traipiem, plaisām, caurumiem).
20.7.14. Nelieli skrāpējumi uz interjera detaļām, kas neiet cauri virsējam slānim un ko iespējams likvidēt, nenomainot detaļas.
	Pretendents pievieno speciālista apskates aktu vai ekvivalentu dokumentu, kurā apraksta visus automobiļa tehniskos un vizuālos defektus, ņemot vērā specifikācijas 20.punkta nosacījumus, pievienojot fotogrāfijas.


	21. Piegādātājs garantē Pasūtītājam lietotā automobiļa atbilstību noslēgtā līguma prasībām, tehniskajai specifikācijai un tās kvalitāti. Gadījumā, ja tiek konstatēta automobiļa būtiska neatbilstība līguma, tehniskās specifikācijas prasībām (it īpaši, ja tiek konstatēts, ka automobilis bija cietis ceļu satiksmes negadījumā, vai viens vai vairāki drošības spilveni nav darbspējīgi vai tikuši pakļauti izmaiņām, tās virsbūve vai ritošā daļa it tikusi metināta vai kā citādi pārveidota, odometra rādījumi tikuši sagrozīti, dzinējs, ātrumkārba, dzinēja un svarīgāko dzinēja vadības mezglu elektronika vai vadības bloks ir ar defektiem) Pasūtītājs ir tiesīgs vienpusēji lauzt līgumu un atgriezt Piegādātājam automobili, pieprasot atmaksāt pilnu samaksāto vērtību. Strīda gadījumā puses piesaista neatkarīgu ekspertu. Izmaksas, kas rodas eksperta vērtējuma rezultātā saistībā ar automobiļa noraidīšanu un atgriešanu, ir jāsedz Piegādātājam.
	

	22. Automobiļa salonam pirms nodošanas jābūt iztīrītam un  virsbūvei – izmazgātai.
23. Pretendentam, piegādājot automobili, jānodod Pasūtītājam arī:
23.1. automobiļa servisa grāmatiņa;
23.2. tehnisko parametru un lietošanas instrukcijas dokumentācija latviešu valodā;
23.3. rezerves atslēga, signalizācijas pultis, imobilaizera pultis (kods).
23.4. transportlīdzekļa reģistrācijas apliecība;
23.5. reģistrētās numura zīmes;
23.6. darba instrumenti, domkrats, riteņatslēga;
23.7. Automobiļa audio sistēmas kodu karte (ja attiecināms).
	

	24. Piegādes termiņš: ne vēlāk kā 6 (sešu) mēnešu laikā no līguma noslēgšanas dienas.
	

	25. Piegādātājs nodrošina automobilim 6 (sešu) mēnešu vai 10 000 km garantiju (atkarīgā no tā kurš apstāklies iestāsies pirmais), saskaņā ar līguma 6.3.punkta nosacījumiem.
	

	26. Piegādes adrese – Muzeja iela 6, Daugavpils, Latvijas Republika
	



	Vārds, uzvārds,  amats
	

	Paraksts
	



Tehniskās specifikācijas sagatavošanas datums –   21.08.2026.

Tehniskās aktualizācijas datums –   01.09.2026.

3. PIELIKUMS 
iepirkuma nolikumam
“Lietota operatīvā transportlīdzekļa piegāde Daugavpils pilsētas pašvaldības policijai”,
identifikācijas Nr. DVP 2026/185


FINANŠU PIEDĀVĀJUMS 

2026.gada __.____________________


	Nosaukums
	Skaits
	Kritērijs

	_________________
(norādīt transportlīdzekļa ražotāju un marku, saskaņā ar Tehnisko piedāvājumu un VIN numuru (ja iespējams)
	1 gab.
	Automobiļa cena EUR bez PVN (Vērtēšanas kritērijs P1)_________ (skaits cipariem) (______________) (skaits vārdiem)

	Transportlīdzekļa darbmūža paredzamās ekspluatācijas izmaksas
	-
	Summa EUR bez PVN (Vērtēšanas kritērijs P2)_________ (skaits cipariem) (______________) (skaits vārdiem)



	Vārds, uzvārds,  amats
	

	Paraksts
	







4. PIELIKUMS 
iepirkuma nolikumam
“Lietota operatīvā transportlīdzekļa piegāde Daugavpils pilsētas pašvaldības policijai”,
identifikācijas Nr. DVP 2026/185


Līguma projekts
LĪGUMS
par lietota operatīvā transportlīdzekļa piegādi Daugavpils pilsētas pašvaldības policijai


Daugavpils valstspilsētas pašvaldības iestāde „Daugavpils pilsētas pašvaldības policija”, reģ.Nr. 90002067001 juridiskā adrese Muzeja iela 6, Daugavpils (turpmāk – Pasūtītājs), policijas priekšnieka Aleksandra Linkeviča personā, kura rīkojas uz iestādes Nolikuma pamata, no vienas puses, un 
____________, reģ.Nr.________, juridiskā adrese: ___________, (turpmāk – Piegādātājs), __________  personā, kur_ rīkojas saskaņā ar __________, no otras puses, abi kopā saukti “Puses”, 
pamatojoties uz Daugavpils valtspilsētas pašvaldības iepirkumu komisijas 2026.gada __.______ lēmumu (prot. Nr.__) iepirkumā “Lietota operatīvā transportlīdzekļa piegāde Daugavpils pilsētas pašvaldības policijai”, iepirkuma identifikācijas Nr. 2026/185 (turpmāk – Konkurss), noslēdza šadu līgumu (turpmāk – Līgums) vienojoties par sekojošo:
1. Līguma priekšmets
1.1. Piegādātājs piegādā un pārdod, bet Pasūtītājs pērk un pieņem īpašumā 1 (vienu) vieglo lietotu operatīvo transportlīdzekli ___________, valsts reģistrācijas numurs ________ (turpmāk – automobilis), atbilstoši pretendenta konkursam iesniegtā piedāvājuma (pielikumā) nosacījumiem, par Līguma 2.1. punktā noteikto cenu.
2. Līgumcena un samaksas kārtība
2.1. Līguma kopējā cena ir ______ euro (_______ euro un ____centi) bez PVN. Pievienotās vērtības nodoklis tiek samaksāts normatīvajos aktos noteiktajā kārtībā.
2.2. Līguma 2.1. punktā norādītajā līgumcenā iekļautas visas ar automobiļa piegādi un Līguma  pielikumā iekļauto prasību izpildi saistītās izmaksas, nodokļi, nodevas, izdevumi par automobiļa reģistrāciju Ceļu satiksmes drošības direkcijā uz Pasūtītāja vārda.
2.3. Pasūtītājs apmaksu par automobili veic bezskaidras naudas norēķinu veidā 30 (trīsdesmit) dienu laikā pēc nodošanas – pieņemšanas akta abpusējas parakstīšanas un rēķina saņemšanas Pasūtītāja grāmatvedībā uz Piegādātāja rēķinā norādīto kontu. Pasūtītājs pieņem strukturētu elektronisko rēķinu Grāmatvedības likuma izpratnē.
2.4. Par samaksas dienu uzskatāma diena, kurā Pasūtītājs veicis bankas pārskaitījumu. 
2.5. Piegādātājs rēķinā iekļauj informāciju par Līguma datumu, numuru, piegādāto automobiļu skaitu un automobiļa identificējošu informāciju (nosaukums).
2.6. Pasūtītājs ir tiesīgs ieturēt līgumsodu un zaudējumus, kas Pasūtītājam radušies Līgumā noteiktajos gadījumos no šī līguma ietvaros Piegādātājam veikta maksājuma, pirms tā izmaksas.
3. Līguma saistību izpildes garantija
3.1. Piegādātājs 10 (desmit) dienu laikā no līguma noslēgšanas dienas iesniedz Pasūtītājam no Piegādātāja puses neatsaucamu iepirkuma līguma saistību izpildes nodrošinājumu kā bankas garantiju vai apdrošināšanas polisi, ar tajā ietvertu līguma saistību izpildes nodrošinājuma sniedzēja apņemšanos veikt bezierunu iepirkuma līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Piegādātājs nepilda minētā līguma saistības (pirmā pieprasījuma garantija). Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar Pasūtītāja pieprasījumu.
3.2. Līguma saistību izpildes nodrošinājumam jābūt spēkā visā līguma darbības laikā – 6 (sešus) mēnešus.
3.3. Līguma saistību izpildes nodrošinājuma apmērs ir 10% (desmit procenti) no kopējās līguma summas bez pievienotās vērtības nodokļa.
3.4. Līguma izpildes garantiju (kompensāciju vai apdrošināšanas atlīdzību) Pircējs var izmantot gadījumos, kad līguma izpildītājs nav nodrošinājis līguma saistību izpildi saskaņā ar līguma nosacījumiem, vai atsakās izpildīt līgumu.
4. Automobiļa piegāde, nodošana un pieņemšana
4.1. Piegādātājs veic automobiļa piegādi un nodošanu Pasūtītājam ne vēlāk kā 6 (sešu) mēnešu laikā no līguma noslēgšanas. Līguma 10.6. punktā norādītā Piegādātāja kontaktpersona organizē automobiļa piegādi un nodošanu Pasūtītājam, par konkrēta automobiļa piegādes laiku informējot Līguma 10.5. punktā norādīto Pasūtītāja kontaktpersonu elektroniski vai telefoniski. Līguma 10.6. punktā norādītajai Piegādātāja kontaktpersonai par konkrēta automobiļa piegādes laiku jāinformē Līguma 10.5. punktā norādītā Pasūtītāja kontaktpersona vismaz 3 (trīs) darba dienas iepriekš.
4.2. Piegādātājs nodod, un Pasūtītājs pieņem automobili sastādot nodošanas – pieņemšanas aktu, kas ar tā abpusēju parakstīšanu kļūst par Līguma neatņemamu sastāvdaļu. Parakstot Līgumu, Puses pilnvaro Līguma 10.5. un 10.6. punktā norādītās kontaktpersonas parakstīt automobiļa nodošanas – pieņemšanas aktu.
4.3. Nodošanas – pieņemšanas aktā tiek atzīmēta attiecīgā automobiļa komplektācija, tā stāvoklis uz nodošanas brīdi, kopā ar automobili nododamā automobiļa dokumentācija.
4.4. Automobiļu nodošana – pieņemšana notiek Daugavpilī, Latvijas Republikā.
4.5. Vienlaicīgi ar automobiļa nodošanu, Piegādātājs iesniedz ar automobiļa reģistrāciju saistītos dokumentus.
4.6. Pasūtītājs ir tiesīgs izvirzīt pretenziju Piegādātājam vai atteikties no automobiļa pieņemšanas, ja pieņemšanas brīdī konstatē, ka tas neatbilst Līguma noteikumiem, Konkursā izvirzītajām prasībām vai tam ir novērojami bojājumi vai trūkumi. 
4.7. Ja automobiļa nodošanas – pieņemšanas laikā tiek konstatēti automobiļa bojājumi vai trūkumi, Piegādātājam ir pienākums par saviem līdzekļiem tos novērst 30 (trīsdesmit) dienu laikā.
4.8. Par atteikšanos pieņemt automobili tiek sastādīts akts, kurā tiek atzīmētas konstatētās neatbilstības, kā arī neatbilstību novēršanas termiņš.
4.9. Ja Puses nevar vienoties par automobiļa neatbilstību Līguma noteikumiem (Pusēm ir domstarpības par Pasūtītāja izvirzītajām pretenzijām par automobiļa neatbilstību Līguma noteikumiem), tās pieaicina neatkarīgu ekspertu atzinuma sniegšanai. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums.
5. Pušu tiesības un pienākumi
5.1. Pasūtītāja tiesības:
5.1.1. Saņemt Līgumā un tā pielikumos izvirzītajām prasībām atbilstošu automobili;
5.1.2. Pirms automobiļa pieņemšanas veikt izmēģinājuma braucienus un pārbaudīt automobiļu atbilstību Līguma nosacījumiem;
5.1.3. Pārbaudīt automobiļa dotās dokumentācijas pilnīgumu un derīgumu;
5.1.4. Atteikties pieņemt automobili, ja neatbilst Līgumā un/vai Līguma pielikumos noteiktajām prasībām;
5.1.5. Nodošanas – pieņemšanas aktā norādīt konstatētos trūkumus un pieprasīt tos novērst;
5.1.6. Gadījumā, ja automobiļa nodošanas – pieņemšanas laikā rodas neskaidrības/domstarpības par automobiļa tehnisko stāvokli vai iespējamiem defektiem/trūkumiem, pieaicināt ekspertu automobiļa tehniskā stāvokļa novērtēšanai;
5.1.7. Saņemt līgumsodu no Piegādātāja par automobiļa piegādes termiņa kavējumu.
5.2. Pasūtītāja pienākumi:
5.2.1. Pieņemt no Piegādātāja atbilstoši Līguma noteikumiem piegādāto automobili;
5.2.2. Līgumā noteiktajā termiņā un apmērā samaksāt Piegādātājam par piegādāto automobili;
5.2.3. 5 (piecu) dienu laikā informēt Piegādātāju par būtiskiem notikumiem, kas varētu ietekmēt Līgumā noteikto Piegādātāja saistību izpildi, un paziņot par veicamajiem pasākumiem un līdzekļiem saistībā ar šiem notikumiem. 
5.3. Piegādātāja tiesības:
5.3.1. Saņemt samaksu par atbilstoši Līgumā un tā pielikumos noteiktajām prasībām piegādāto automobili;
5.3.2. Saņemt no Pasūtītāja līgumsodu par Līgumā noteiktās samaksas kavējumu;
5.3.3. Gadījumā, ja automobiļa nodošanas – pieņemšanas laikā rodas neskaidrības/domstarpības par automobiļa tehnisko stāvokli vai iespējamiem defektiem/trūkumiem, pieaicināt ekspertu automobiļa tehniskā stāvokļa novērtēšanai.
5.4. Piegādātāja pienākumi:
5.4.1. Piegādāt un organizēt automobiļa nodošanu Pasūtītājam Līgumā un tā pielikumos paredzētā komplektācijā un noteiktā termiņā, tostarp nodot Pasūtītājam ar automobiļa reģistrāciju saistītos dokumentus.
5.4.2. Apmaksāt un veikt automobiļa reģistrāciju Ceļu satiksmes drošības direkcijā uz Pasūtītāja vārda;
5.4.3. Veikt automobiļa pirmreizējo tehnisko apskati Ceļu satiksmes drošības direkcijā un segt ar to saistītās izmaksas (ja nepieciešams);
5.4.4. Samaksāt par automobili normatīvajos aktos noteiktos nodokļus un nodevas;
5.4.5. Veikt transportlīdzekļa ekspluatācijas nodokļa apmaksu;
5.4.6. Iepazīstināt Pasūtītāju ar patiesu un pilnīgu informāciju par automobiļa kvalitāti, drošumu, ražotāja garantijas noteikumiem un tehniskās ekspluatācijas noteikumiem;
5.4.7. Līgumā noteiktajā termiņā novērst neatbilstības, ja tādas tiek konstatētas automobiļa nodošanas – pieņemšanas laikā.
6. Garantijas nosacījumi
6.1. Piegādātājs garantē, ka piegādātājs automobilis atbilst automobiļu ražotāja noteiktajiem tehniskajiem standartiem, Līguma un tā pielikumu nosacījumiem un jebkādiem Latvijas Republikas spēkā esošo normatīvo aktu noteikumiem, kas attiecas uz automobiļiem.
6.2. Piegādātājs nodrošina automobilim 6 (sešu) mēnešu vai 10 000 km garantiju (atkarīgā no tā kurš apstāklies iestāsies pirmais).
6.3. Garantijas termiņā Piegādātājs uz sava rēķina veic remonta darbus vai detaļu maiņa, tikai un vienīgi uz šādiem automobiļa mezgliem:
6.3.1. dzinējam;
6.3.2. ātrumkārbai;
6.3.3. starterim;
6.3.4. ģeneratoram;
6.3.5. reduktoram;
6.3.6. dzesēšanas sistēmai (ja rodas noplūdes);
6.3.7. apkures sistēmai (ja netiek nodrošinata salona apsildes funkcija).
6.4. Piegādātājs apņemas nodrošināt automobiļa bezmaksas garantijas remontu, novēršot konstatētos defektus.
7. Pušu atbildība un strīdu atrisināšanas
7.1. Piegādātājs atbild par šī Līguma izpildi, ievērojot šajā Līgumā noteiktos termiņus un kārtību.
7.2. Piegādātājs nes pilnu materiālo atbildību par automobili līdz pat automobiļa nodošanai Pasūtītājam. 
7.3. Ja Piegādātājs kavē automobiļa piegādi Līguma 4.1., 4.7. punktā noteiktajā termiņā, Piegādātājs maksā līgumsodu 0,2% (divas desmitās daļas procenta) par katru nokavējuma dienu no kopējās Līgumcenas, bet ne vairāk kā 10% (desmit procenti) no kopējās Līgumcenas.
7.4. Par apmaksas termiņa, kas noteikts Līguma 2.3. punktā, nokavējumu Pasūtītājs maksā līgumsodu 0,2% (divas desmitās daļas procenta) no kopējās Līgumcenas par katru nokavējuma dienu, bet ne vairāk kā 10% (desmit procenti) no kopējās Līgumcenas.
7.5. Līgumsoda samaksa neatbrīvo no zaudējumu atlīdzības, kas otrai pusei radušies no līgumsaistību pārkāpuma.
7.6. Līgumsoda samaksa neatbrīvo Puses no saistību izpildes.
7.7. Strīdus un domstarpības, kas radušies ar šī Līguma izpildi, risina pusēm savstarpēji vienojoties, saskaņā ar Latvijas Republikas normatīvajiem aktiem, bet, ja tas nav iespējams – LR tiesā.
7.8. Papildus šajā Līgumā norādītajam līgumsodam, Pusēm ir tiesības aprēķināt un piestādīt vainīgajai pusei zaudējumu kompensācijas pieteikumu (daļā ko nesedz līgumsods), kas radušies no šīs Līguma izrietošo saistību nepildīšanas, nepienācīgas izpildes vai noteiktā termiņa kavējumiem.
7.9. Gadījumos, kad tiek aprēķināti un piestādīti konstatētie zaudējumi vai līgumsods, Pusei par to kalkulāciju un summu ir pienākums rakstiski informēt otru Pusi.
7.10. Šī Līguma 7.3. punktā minēto līgumsodu Pasūtītājs ir tiesīgs vienpusēji ieturēt no summas, kas Piegādātājam maksājama saskaņā ar Piegādātāja iesniegto rēķinu, rakstiski paziņojot par to Piegādātājam.
8. Nepārvaramas varas apstākļi
8.1. Puses nav atbildīgas par šī Līguma saistību nepienācīgu izpildi, ja tās radušās nepārvaramas varas (force majeure) rezultātā (dabas stihijas, ugunsgrēks, karadarbību, streiki), kurus Puses nevarēja paredzēt, novērst, ietekmēt un par kuru rašanos nav atbildīgas.
8.2. Puse, attiecībā uz kuras saistību izpildi iestājušies nepārvaramas varas apstākļi, 3 (trīs) darba dienu laikā par to informē otru Pusi, iesniedzot kompetentas institūcijas izsniegtu izziņu par šādu apstākļu rašanos.
8.3. Iestājoties nepārvaramas varas apstākļiem, Puses var pagarināt Līguma termiņa izpildi vai pārtraukt Līgumu, vienojoties par noteikumiem rakstiski.
9. Līguma darbības termiņš, tā grozīšanas un izbeigšanas noteikumi
9.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz saistību pilnīgai izpildei.
9.2. Visi Līguma grozījumi vai papildinājumi tiek izdarīti rakstiski, Pusēm tos parakstot un ir spēkā no to visu eksemplāru parakstīšanas brīža. Grozījumi pieļaujami Publisko iepirkumu likumā noteiktajos gadījumus un šajā nodaļā noteiktajos gadījumos.
9.3. Visi šī Līguma grozījumi un papildinājumi un uz šī līguma pamata sastādītie akti ir Līguma neatņemamas sastāvdaļas.
9.4. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā un/vai normatīvajos aktos noteiktajos gadījumos.
9.5. Pasūtītājs ir tiesīgs vienpusēji izbeigt Līgumu pirms Līguma termiņa beigām bez jebkādu zaudējumu atlīdzināšanas Piegādātājam, par Līguma izbeigšanu paziņojot Piegādātājam vismaz 3 (trīs) dienas iepriekš, ja:
9.5.1. Piegādātājs neievēro vai pārkāpj Līguma un tā pielikumu nosacījumus, tai skaitā, piegādes termiņus kā rezultātā Pasūtītājam vairs nav pieejams finansējums līguma izpildei;
9.5.2. Līguma izpildes laikā Piegādātāja kvalifikācija vairs neatbilst Konkursa dokumentācijā izvirzītajām prasībām (piemēram, anulētas Piegādātājam izsniegtas atļaujas, kas nepieciešamas Līguma izpildē);
9.5.3. Piegādātājs piegādājis Līguma un tā pielikumu nosacījumiem neatbilstošu automobili, un Pasūtītājs ir atteicies tos pieņemt;
9.5.4. Piegādātājs nav novērsis automobiļa nodošanas – pieņemšanas laikā konstatētos trūkumus norādītajā termiņā (skat. Līguma 4.7. punktā noteikto) vai atkārtoti piegādājis automobili, kuram konstatēti trūkumi vai bojājumi;
9.5.5. Piegādātājs kādā citā veidā nepilda Līgumā un tā pielikumos noteiktās saistības un/vai pienākumus un Līguma saistību pārkāpumu nenovērš 5 (piecu) darba dienu laikā no Pasūtītāja pretenzijas nosūtīšanas dienas;
9.5.6. Pasūtītājs ir tiesīgs vienpusēji lauzt līgumu un atgriezt Piegādātājam automobili, pieprasot atmaksāt pilnu preces vērtību, gadījumā, ja tiek konstatēta automobiļa būtiska neatbilstība līguma, tehniskās specifikācijas prasībām (it īpaši, ja tiek konstatēts, ka automobilis bija cietis ceļu satiksmes negadījumā, vai viens vai vairāki drošības spilveni nav darbspējīgi vai tikuši pakļauti izmaiņām, tās virsbūve vai ritošā daļa it tikusi metināta vai kā citādi pārveidota, odometra rādījumi tikuši sagrozīti, dzinējs, ātrumkārba, dzinēja un svarīgāko dzinēja vadības mezglu elektronika vai vadības bloks ir ar defektiem). Strīda gadījumā puses piesaista neatkarīgu ekspertu. Izmaksas, kas rodas eksperta vērtējuma rezultātā saistībā ar automobiļa noraidīšanu un atgriešanu, ir jāsedz Piegādātājam.
9.5.7. ja tam kļūst pieejama informācija par kompetentās institūcijas konkurences jomā lēmumu, ar kuru Izpildītājs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Izpildītāju ir atbrīvojusi no naudas soda vai naudas sodu samazinājusi;
9.5.8. ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai Izpildītājam normatīvajos aktos noteikts aizliegums slēgt publiskos iepirkumus;
9.5.9. ierosināta Piegādātāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, uzsākta tā likvidācija, tā darbība tiek izbeigta vai pārtraukta, ir apturēta tā saimnieciskā darbība;
9.5.10. Publisko iepirkumu likuma 64.pantā noteiktajos gadījumos.
9.6. Piegādātājam ir tiesības atkāpties no Līguma par to rakstiski paziņojot Pasūtītājam 10 (desmit) darba dienas iepriekš, ja Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus par Pasūtītāja pieņemto automobili un maksājumu kavējums pārsniedz 45 (četrdesmit piecas) dienas.
9.7. Līguma 9.5.1. – 9.5.8.punktos noteiktajos gadījumos, Pasūtītājs patur līguma nodrošinājumu.
10. Nobeiguma noteikumi
10.1. Gadījumā, ja kāds no šī Līguma punktiem zaudē spēku, tas neietekmē pārējo šī Līguma noteikumu spēkā esamību.
10.2. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
10.3. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji šī Līguma vai citu ar tā izpildi saistītu dokumentu saturu, kā arī tehniska, komerciāla un jebkāda cita konfidenciāla rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus. Šajā punktā minētajiem noteikumiem nav laika ierobežojuma un uz tiem neattiecas Līguma darbības termiņi.
10.4. Puses veic personas datu apstrādi saskaņā ar piemērojamiem personas datu aizsardzības normatīvajiem aktiem, nodrošinot normatīvajos aktos noteikto personas datu apstrādes principu ievērošanu, kā arī piemērojot atbilstošus tehniskos un organizatoriskos pasākumus datu drošības īstenošanai.
10.5. Pasūtītāja par Līguma izpildi atbildīgā persona – _______;
10.6. Piegādātāja par Līguma izpildi atbildīgā persona – ______.
10.7. Pielikumā: Pretendenta piedāvājums.
11. Pušu rekvizīti un paraksti

